На основу члана 9, 11a и 12 Одлуке по подстицају развоја талентованих ученика и студената (''Службени лист Града Ниша'', број 49/2005, 49/2006 и 83/12-друга одлука), Јавног позива за стипендирање талентованих ученика и студената у 2020. години, број 321-4/2020. од 14.01.2020. године и пристиглих пријава, Комисија за подстицај развоја талентованих ученика и студената, на седници одржаној 28.4.2020.године, донела је

**ОДЛУКУ**

**I** **НЕ** **ОДОБРАВА СЕ** стипендирање кандидата који су поднели пријаве по Јавном позиву за стипендирање талентованих ученика и студената у 2020. години број 321-4.2020. од 14.01.2020. године и то:

**А) У Ч Е Н И Ц И М А С Р Е Д Њ И Х Ш К О Л А**

|  |  |  |
| --- | --- | --- |
| **Р. бр.** | **Презиме, име родитеља, име** | **Школа** |
| 1. | Младеновић Владица Александра | Средња медицинска школа  ,, Др. Алекса Савић,, -Прокупље |
| 2. | Сибиновић Славица Ана | Гимназија ,, Светозар Марковић,, - Ниш |
| 3. | Илијић Драган Александра | Прехрамбено-хемијска школа - Ниш |

**Б) С Т У Д Е Н Т И М А В И С О К О Ш К О Л С К И Х У С Т А Н О В А**

|  |  |  |
| --- | --- | --- |
|  |  |  |
| 1. | Ранђеловић Јелена Никола | Факултет Уметности у Нишу |
| 2. | Николов Снажана Марко | Медицински факултет у Београду |

**II ПОУКА О ПРАВНОМ СРЕДСТВУ:** Учесник Јавног позива који није задовољан овом одлуком може поднети жалбу Градском већу Града Ниша, преко Градске управе Града Ниша-Секретаријата за образовање, Ул. Вожда Карађорђа бр. 16, у року од 8 дана од дана њеног објављивања на сајту Града Ниша, огласној табли Градске управе Града Ниша-Секретаријата за образовање и огласној табли органа и служби Града Ниша, закључно са 12.05.2020. године.

**О б р а з л о ж е њ е**

Одлуком о подстицају развоја талентованих ученика и студената утврђен је начин подстицаја и стимулисања рада и развоја талентованих ученика и студената у циљу постизања натпросечних резултата у области образовања, науке, културе, уметности и спорта.

Чланом 9. ове одлуке прописана је, поред осталог, надлежност Комисије за подстицај развоја талентованих ученика и студената да утврди додатне критеријуме за доделу стипендија и распише Јавни позив за доделу стипендија из буџета Града. Чланом 11а Одлуке прописани су општи критеријуми за остваривање права на стипендију Града Ниша, а чланом 12. да Комисија доноси одлуку о избору кандидата који остварују право на доделу стипендија по утврђеним мерилима и критеријумима.

Поступајући по наведеним одредбама Одлуке о подстицају развоја талентованих ученика и студената, Комисија је донела Одлуку о расписивању Јавног позива за стипендирање талентованих ученика и студената у 2020. години, број 321-3.2020. од 14.01.2020. године, Одлуку о утврђивању додатних критеријума за стипендирање талентованих ученика и студената у 2020. години, број 321-2/2020.oд 14.01.2020. године и утврдила текст Јавног позива, број 321-4/2020-12 од 14.01.2020. године. објављеног на званичном сајту Града Ниша и огласним таблама Секретаријата за образовање, ул. Вожда Карађорђа бр. 16 и огласној табли органа и служби Града Ниша, ул. Николе Пашића бр. 24, Ниш,дaна 28.01.2020 . године.

По Јавном позиву за стипендирање талентованих ученика и студената у 2020. години, пријаве је поднело 29 ученика средњих школа и 92 студената високошколских установа.

Комисија је размотрила све приспеле пријаве и на основу утврђених критеријума утврдила да 3 ученика средњих школа и 2 студента високошколских установа не испуњавају опште или посебне услове за доделу стипендија у 2020. години и то:

**УЧЕНИЦИ СРЕДЊИХ ШКОЛА**

**1. Младеновић Александра,** ученица другог разреда средње Медицинске школе ,,Др. Алекса Савић“, поднео је пријаву уз коју је као доказе о испуњености услова из Јавног позива приложла:

- Потврду из МУП-а о пребивалишту за ученика и родитеља,

- Потврду из школе да је редован ученик другог разреда средње Медицинске школе ,,Др Алекса Савић,,

- Фотокопију сведочанства из основне и средње школе,

- Фотокопија дипломе за освојену другу награду у традиционалном певању, 5 категорија,

- Фотокопија личне карте родитеља,

- Фотокопију текућег рачуна,

Комисија је размотрила пријаву и приложене доказе и утврдила да кандидаткиња не испуњава услов из Јавног позива да је „најмање два пута у последње три године освојила једно од прва три места нa републичким и или међународним такмичењима које је Министарство просвете, науке и технолошког развоја утврдило Календаром такмичења“, јер приложене дипломе нису са Републичког и Међународног такмичења, већ са нижег нивоа такмичења.

**2. Сибиновић Ана,** ученица другор разреда Гимназије „Светозар Марковић“, поднела је пријаву уз коју је као доказ о испуњености услова из Јавног позива приложила:

- Потврду из МУП-а о пребивалишту за ученика и родитеља,

- Фотокопије сведочанстава,

- Фотокопију личне карте родитеља,

- Фотокопије диплома: за освојено треће место на Републичком такмичењу из књижевности

Комисија је размотрила пријаву и приложене доказе и утврдила да кандидаткиња не испуњава услов из Јавног позива. Наиме стипендије се могу доделити кандидату који има пребивалиште на територији Грда Ниша. На основу потврде МУП-а утврђено је да Сибиновић Ана има пребивалиште на територији општине Мерошина.

**3. Илијић Александра,** ученица другог разреда Прехрамбено-хемијске школе у Нишу, поднела је пријаву уз коју је као доказ о испуњености услова из Јавног приложила:

- Потврду из МУП-а о пребивалишту за ученика и родитења,

- Фотокопију личне карте родитеља,

- Фотокопију текућег рачуна,

- Дипломе: за освојено друго место из предмета опште и неорганске хемије на 24. Републичком такмичењу ученика средњих школа 9-11. мај 2019.године, похвалу за остварене резултате на такмичењу у школској 2018/2019. године.

Комисија је размотрила пријаву и приложене доказе и утврдила да кандидаткиња не испуњава услов из Јавног позива да је ,,најмање два пута у последње три године освојила једно од прва три места на републичким и или међународним такмичењима које је Министарство просвете,науке и технолошког развоја утврдило Календаром такмичења.

Приложена је само једна диплома са Републичког такмичења у складу са условима конкурса, као и похвала о оствареном резултату на такмичењу која није доказ да је именована освојила једно од прва три места на републичком и међународном такмичењу,чиме нису испуњени услови конкурса за додели стипендије.

**СТУДЕНТИ ВИСОКОШКОЛСКИХ УСТАНОВА:**

1. **Ранђеловић Никола,** студент прве године Факултета Уметности у Нишу, поднео је пријаву уз коју је као доказ о испуњености услова из Јавног позива прилажио:

* Потврду из МУП-а о пребивалиштву за студента и родитеља,
* Фотокопију личне карте родитеља и студента,
* Потврду Факултета уметности да је сутудент прве године факултета,
* Фотокопија текућег рачуна,

- Фотокопију сведочанства,

- Дипломе: за освојену трећу награду - клавир пета категорија на Републичком такмичењу, за освојено другу награду - четврта категорија, за освојену другу награду-ф категорије на Међународном такмичењу младих пијаниста као и похвалу за остварене резултате на такмичењу у школској 2018/2019. години

Комисија је размотрила пријаву и приложене доказе и утврдила да кандидат не испуњава услов из Јавног позива,да је,,најмање два пута у последње три године освојио једно од прва три места на републичким и или међународним такмичењима које је Министарство просвете, науке и технолошког развоја утврдило Календаром такмичења.

Приложена је само једна диплома са Републичког такмичења која је ускладу са условима конкурса, приложена похвала и остале две дипломе не испуњавају услове конкурса за доделу стипендије.

1. **Николов Марко** **,** студент треће године Медицинског факултета у Београду. Комисија је размотрила пријаву и приложене доказе и утврдила да кандидат не испуњава услов из Јавног позива, јер прима Републичку стипендију.

На основу наведеног, донета је Одлука као у диспозитиву.

Број: 4395-3/2020-12

У Нишу, 28.4.2020. г.

Председник Комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Маријан Мишић с.р.**